[[1]](#footnote-1)Eiropas Komisijas

Ģenerālsekretariātam

(SG-Greffe (2019) D/

1049 Brisele

Beļģija

Uz 2019. gada 10. oktobra formālo paziņojumu

pārkāpuma procedūras lietā Nr.2019/2270

**1. Latvijas Republika ir saņēmusi Eiropas Komisijas 2019.gada 10.oktobra**  **formālo paziņojumu pārkāpuma procedūras lietā Nr.** **2019/2270, kurā Eiropas Komisija norāda ka:**

1.1. pašreizējie Latvijas tiesību akti joprojām nenodrošina pilnīgu atbilstību turpmāk minētajām Eiropas Parlamenta un Padomes 2010. gada 22. septembra Direktīvas 2010/63/ES par zinātniskiem mērķiem izmantojamo dzīvnieku aizsardzību (turpmāk – Direktīva 2010/63/ES) normām;

1.2. nepareizi transponēdama Direktīvas 2010/63/ES 1. panta 2. punktu, 8. panta 3. punktu, 11. panta 2. punktu, 13. panta 1. punktu, 20. panta 2. punktu, 23. panta 2. punktu, 25. pantu, 26. panta 2. punktu, 38. panta 2. punktu, 43. panta 1. punktu un 54. panta 2. punktu, Latvijas Republika minētās Direktīvas 2010/63/ES uzliktos pienākumus nav izpildījusi.

**2.** **Latvijas Republika (turpmāk – Latvija), atbildot uz Eiropas Komisijas 2019.gada 10.oktobra formālo paziņojumu pārkāpuma procedūras lietā Nr.** **2019/2270 daļēji atzīst formālajā paziņojumā norādītos pārkāpumus, un, lai nodrošinātu precīzāku un skaidrāku Direktīvas 2010/63/ES transponēšanu normatīvajos aktos, sniedz šādu informāciju:**

2.1. Latvija veiks nepieciešamos transponēšanas pasākumus **Direktīvas** 2010/63/ES **1. panta 2. punkta** ieviešanai, veicot šādus grozījumus:

Izteikt Ministru kabineta 2019.gada 8.janvāra noteikumu Nr.1 “Zinātniskiem mērķiem izmantojamo dzīvnieku aizsardzības noteikumi“ (turpmāk – noteikumi Nr.1) 3.punktu šādā redakcijā:

“3. Noteikumus piemēro:

3.1. gadījumos, kad dzīvniekus izmanto vai paredz izmantot procedūrās vai kad tos īpaši audzē, lai to orgānus vai audus varētu izmantot zinātniskiem mērķiem;

3.2. līdz brīdim, kad šo noteikumi 3.1.apakšpunktā minētie dzīvnieki ir nogalināti, izmitināti jaunā mājvietā, palaisti brīvībā piemērotā dzīvotnē vai atdoti atpakaļ sugai atbilstošā audzēšanas sistēmā;

3.3. arī tādos gadījumos, kad izmantojot dzīvnieku procedūrās, veikta sāpju, ciešanu, diskomforta vai ilgstoša kaitējuma likvidēšana, sekmīgi izmantojot anestēziju, atsāpināšanu vai citas metodes.”.

2.2. Latvija veiks nepieciešamos transponēšanas pasākumus **Direktīvas** 2010/63/ES **8. panta 3. punkta** ieviešanai, veicot grozījumus Dzīvnieku aizsardzības likuma 24. panta 5. punktā, 24.1 un 24.2 pantā:

likuma 24. panta 5. punktā papildinot to ar vārdiem „tostarp cilvēkveidīgos pērtiķus

**“****24.pants.** Procedūrās aizliegts izmantot:

5) primātus, kas nav cilvēkveidīgie primāti, tostarp cilvēkveidīgos pērtiķus.

likuma 24. 1 pantā papildinot to ar vārdiem „izņemot cilvēkveidīgos pērtiķus”:

**24.1 pants**. Pārtikas un veterinārais dienests atbilstoši Ministru kabineta noteiktajām prasībām var atļaut izmantot procedūrās savvaļā sagūstītos dzīvniekus, primātus, kas nav cilvēkveidīgie primāti, izņemot cilvēkveidīgos pērtiķus, un apdraudēto dzīvnieku sugu dzīvniekus.

likuma 24. 2 pantā papildinot to ar vārdiem „izņemot cilvēkveidīgos pērtiķus

**24.2 pants.** Ministru kabinets nosaka kārtību, kādā savvaļā sagūstītos dzīvniekus, primātus, kas nav cilvēkveidīgie primāti, izņemot cilvēkveidīgos pērtiķus, un apdraudēto dzīvnieku sugu dzīvniekus izmanto procedūrās.

Veiktie papildinājumi nodrošinās to, ka cilvēkveidīgie pērtiķi netiks izmantoti procedūrās un normatīvajos aktos netiek pārņemta Direktīvas 2010/63/ES55. panta 2.punkta drošības klauzula.

Vienlaikus norādām, ka Latvijas tiesību akti neaizliedz izmantot visus primātus, kas nav cilvēkveidīgie primāti (izņemot cilvēkveidīgos pērtiķus), tādejādi neparedzot stingrākas prasības kā noteikts Direktīvā 2010/63/ES.

2.3. Latvija veiks nepieciešamos transponēšanas pasākumus **Direktīvas** 2010/63/ES **11. panta 2. punkta** ieviešanai, papildinot noteikumus Nr.1 ar jaunu 14.1 punktu:

“14.1 Dienests var atļaut procedūrās izmantot klaiņojošu un savvaļā mītošu mājdzīvnieku sugu dzīvnieku, tikai tad, ja:

14.11. pastāv būtiska vajadzība pēc pētījumiem par dzīvnieku veselību un labturību vai nopietnu apdraudējumu videi vai cilvēku un dzīvnieku veselībai;

14.12. ir zinātnisks pamatojums tam, ka procedūras mērķi var sasniegt, vienīgi izmantojot klaiņojošu vai savvaļas dzīvnieku.”

Vienlaikus norādām, ka tiks precizēta atsauce noteikumu Nr.1 129.5.6.apakšpunkta redakcijā, paredzot atsauci arī uz 14.1 punktu (skat. vēstules 2.9.apakšpunktu).

2.4. Latvija veiks nepieciešamos transponēšanas pasākumus **Direktīvas** 2010/63/ES**13. panta 1. punkta** ieviešanai, veicot grozījumus Dzīvnieku aizsardzības likuma 24. panta 2. punktā, izsakot to šādā redakcijā:

**“24.pants.** Procedūrās aizliegts izmantot:

2) dzīvus dzīvniekus, ja vajadzīgo rezultātu iegūšanai Eiropas Savienības tiesību aktos ir atzīta cita metode vai testēšanas stratēģija, kas nav saistīta ar dzīvu dzīvnieku izmantošanu, neskarot Latvijas Republikas normatīvos aktus, ar kuriem aizliedz noteiktus metožu veidus;”.

2.5. Latvija veiks nepieciešamos transponēšanas pasākumus **Direktīvas** 2010/63/ES **20. panta 2. punkta** ieviešanai, papildinot noteikumus Nr.1 ar 19. 1 un 19. 2 punktu šādā redakcijā:

“19. 1 Katram izmēģinājumu dzīvnieku audzētājam, piegādātājam vai lietotājam ir jāsaņem atļauja un jābūt reģistrētam dienesta uzraudzības objektu reģistrā.

19. 2 Ja pieņemts lēmums atbilstoši šo noteikumu 19.1 punktam, dienests autorizē personu, kas atbildīga par to, lai nodrošinātu atbilstību zinātniskiem mērķiem izmantojamo dzīvnieku aizsardzību regulējošo normatīvo aktu prasībām un personu vai personas, kas minētas šo noteikumu 45.un 50. punktā.

Noteikumu Nr.1 45.punkts nosaka:

“45. Izmēģinājumu dzīvnieku audzētājam, piegādātājam un lietotājam uzņēmumā pastāvīgi (uz vietas) ir viena vai vairākas personas, kas:

45.1. atbild par uzņēmumā audzējamo, turamo, nogalināmo vai izmantojamo izmēģinājumu dzīvnieku labturības un kopšanas pārraudzību;

45.2. nodrošina, ka darbiniekiem ir pieejama informācija par izmitināto dzīvnieku sugu;

45.3. atbild par darbinieku atbilstošu izglītību, kompetenci un nepārtrauktu apmācību un uzrauga tos, līdz tie ir apliecinājuši darbam nepieciešamo kompetenci.”

Latvija veiks nepieciešamos transponēšanas pasākumus Direktīvas 2010/63/ES 25.panta ieviešanai, izsakot noteikumu Nr.1 50.punktu šādā redakcijā (skat. vēstules 2.7.apakšpunktu):

“50. Izmēģinājumu dzīvnieku audzētājam, piegādātājam un lietotājam ir norīkots praktizējošs veterinārārsts, kam ir īpašas zināšanas laboratorijas dzīvnieku medicīnā vai – atbilstīgā gadījumā piemēroti kvalificēts eksperts, kam uzticēti padomdevēja pienākumi saistībā ar dzīvnieku labsajūtu un ārstēšanu.”.

Vienlaikus norādām, ka atbilstoši 19.1 punktam tiks precizēts noteikumu Nr.1 2.pielikums.

2.6. Par Direktīvas 2010/63/ES **23. panta 2. punkta neatbilstīgu transponēšanu:**

2.6.1. Latvija uzskata, ka **23. panta 2. punkta otrā daļa** ir transponēta noteikumu Nr. 1 43. punktā, jo tajā ir iekļauts īpašs nosacījums, ka darbiniekiem, kuri veic procedūru un testēšanas projektu plānošanu, jābūt ieguvušiem izglītību zinātnes disciplīnā, kas attiecas uz veicamo darbu, un tiem ir jābūt zināšanām par konkrēto sugu:

“43. Darbinieki, kas plāno procedūras un izmēģinājumu projektus, ir ieguvuši izglītību zinātnes disciplīnā, kas attiecas uz veicamo darbu, viņiem ir zināšanas par konkrēto dzīvnieku sugu un ir apgūtas minimālās izmēģinājumu dzīvnieku labturības prasības, kas minētas šo noteikumu 47.1., 47.2., 47.3., 47.8., 47.10. un 47.11. apakšpunktā.”.

2.6.2. Par Direktīvas 2010/63/ES **23. panta 2. punkta ceturtās daļas neatbilstīgu transponēšanu:**

Latvija veiks nepieciešamos transponēšanas pasākumus **Direktīvas** 2010/63/ES **23.panta 2. punkta ceturtās daļas** ieviešanai, precizējot noteikumu Nr.1 44. un 48.punktu:

“44. Darbinieki, kas:

44.1. veic procedūras ar izmēģinājumu dzīvniekiem, ir apguvuši minimālās izmēģinājumu dzīvnieku labturības prasības jomās, kas minētas šo noteikumu 47. punktā, izņemot šo noteikumu 47.11. apakšpunktā minēto jomu, un tos uzrauga šo noteikumu 45.3. apakšpunktā minētā persona uzdevumu veikšanas laikā, kā arī līdz brīdim, kad tie ir pierādījuši šai personai vajadzīgo kompetenci;

44.2. kopj izmēģinājumu dzīvniekus, ir apguvuši minimālās izmēģinājumu dzīvnieku labturības prasības jomā, kas minēta šo noteikumu 47.1., 47.2., 47.3., 47.4., 47.6., 47.7. un 47.9. apakšpunktā, un tos uzrauga šo noteikumu 45.3. apakšpunktā minētā persona uzdevumu veikšanas laikā, kā arī līdz brīdim, kad tie ir pierādījuši šai personai vajadzīgo kompetenci;

44.3. nogalina izmēģinājumu dzīvniekus, ir apguvuši minimālās izmēģinājumu dzīvnieku labturības prasības jomā, kas minēta šo noteikumu 47.1., 47.2., 47.3., 47.4., 47.7. un 47.8. apakšpunktā, un tos uzrauga šo noteikumu 45.3. apakšpunktā minētā persona uzdevumu veikšanas laikā, kā arī līdz brīdim, kad tie ir pierādījuši šai personai vajadzīgo kompetenci.

48. Šo noteikumu 42. punktā minētie darbinieki, uzrādot dienestam sertifikātu vai citu atbilstošu dokumentu, pierāda, ka atbilstoši kompetencei ir apguvuši šo noteikumu 47. punktā minētās prasības akreditētā apmācību programmā saskaņā ar Eiropas Komisijas vadlīnijām "Par vienotas izglītības un apmācības sistēmas izveidi", kas pieejamas Zemkopības ministrijas tīmekļvietnē. Sertifikātus un citus apmācību apliecinošus dokumentus uzrāda dienestam pēc pieprasījuma.”

Latvija veiks nepieciešamos transponēšanas pasākumus **Direktīvas** 2010/63/ES **23. panta 2. punkta** **ceturtās daļas** ieviešanai, papildinot noteikumus Nr.1 ar 48.1 un 48.2 punktu:

48.1 Šo noteikumu 42. punktā minētie darbinieki atbilstoši savām veicamajām darbībām iegūst, uztur un pierāda vajadzīgo kompetenci personai, kas pilda šo noteikumu 45.3.apakšpuntā minētos uzdevumus.

48. 2 Šo noteikumu 42. punktā minētie darbinieki uztur kompetenci atbilstoši Eiropas Laboratorijas dzīvnieku zinātnes asociāciju federācijas (FELASA) pamatnostādnēm tālākizglītībai, patstāvīgi izglītojoties (nepārtrauktā profesionālā izaugsme), saskaņā ar Eiropas Komisijas vadlīnijām “Par vienotas izglītības un apmācības sistēmas izveidi”, kas pieejamas Zemkopības ministrijas tīmekļvietnē. Nepārtrauktu profesionālo izaugsmi pārrauga persona, kas pilda šo noteikumu 45.3.apakšpunktā minētos uzdevumus.

2.7. Latvija veiks nepieciešamos transponēšanas pasākumus **Direktīvas 2010/63/ES 25.panta** ieviešanai:

2.7.1. izsakot noteikumu Nr.1 50.punktu šādā redakcijā:

“50. Izmēģinājumu dzīvnieku audzētājam, piegādātājam un lietotājam ir norīkots praktizējošs veterinārārsts, kam ir īpašas zināšanas laboratorijas dzīvnieku medicīnā vai – atbilstīgā gadījumā piemēroti kvalificēts eksperts, kam uzticēti padomdevēja pienākumi saistībā ar dzīvnieku labsajūtu un ārstēšanu.”.

2.7.2. papildinot noteikumus Nr.1 ar 50.1 un 50.2 punktu:

“50.1 Šo noteikumu 50. punktā minētais veterinārārsts ir apguvis apmācības atbilstoši Eiropas Komisijas vadlīnijām "Par vienotas izglītības un apmācības sistēmas izveidi", kas pieejamas Zemkopības ministrijas tīmekļvietnē.

50. 2 Šo noteikumu 50.punktā minētajam ekspertam ir īpašas tehniskas un zooloģiskas zināšanas par konkrētajām sugām, atbilstoši Eiropas Komisijas vadlīnijām “Par vienotas izglītības un apmācības sistēmas izveidi”, kas pieejamas Zemkopības ministrijas tīmekļa vietnē.”

2.8. Latvija veiks nepieciešamos transponēšanas pasākumus **Direktīvas** 2010/63/ES **26. panta 2. punkta** ieviešanai, izsakot noteikumu Nr.1 79.punktu šādā redakcijā:

“79. Dzīvnieku labturības struktūrā darbojas vismaz persona vai personas, kas uzņēmumā atbild par izmēģinājumu dzīvnieku labturību un kopšanu. Izmēģinājumu dzīvnieku lietotāja izveidotajā dzīvnieku labturības struktūrā darbojas arī zinātniskā personāla pārstāvis. Dzīvnieku labturības struktūra saņem ieguldījumu arī no norīkotā veterinārārsta vai šo noteikumu 50. punktā minētā eksperta.”;

2.9. Latvija veiks nepieciešamos transponēšanas pasākumus **Direktīvas** 2010/63/ES **38. panta 2. punkta “e” apakšpunkta** ieviešanai, veicot grozījumus un izsakot noteikumu Nr.1 129.5.apakšpunktu šādā redakcijā:

“129.5. izvērtējumu par izmēģinājuma projekta atbilstību šādās tiesību normās noteiktajiem pamatojumiem:

129.5.1. šo noteikumu 66., 67., 68., 69., 70. un 71. punktā par izmēģinājumu dzīvnieku nogalināšanas metodēm;

129.5.2. Dzīvnieku aizsardzības likuma 24. panta 3. punkts un šo noteikumu 7. un 8. punkts par apdraudētām sugām un procedūru mērķiem;

129.5.3. Dzīvnieku aizsardzības likuma 24. panta 5. punkts, 24.1 un 24.2 pants, un šo noteikumu 9. un 10. punkts par primātiem, kas nav cilvēkveidīgie primāti, un procedūru mērķiem;

129.5.4. Dzīvnieku aizsardzības likuma 24. panta 4. punkts un šo noteikumu 11., 12. un 13. punkts par savvaļā sagūstītiem dzīvniekiem;

129.5.5. šo noteikumu 2.2., 14.2., 14.3., 14.4. apakšpunkts par izmantošanai procedūrās audzētiem dzīvniekiem;

129.5.6. Dzīvnieku aizsardzības likuma 24. panta 6. punkts un šo noteikumu 14.1punkts par klaiņojošiem dzīvniekiem un savvaļā mītošiem mājdzīvnieku sugu dzīvniekiem;

129.5.7. šo noteikumu 16., 17., un 18. punkts par procedūrām;

129.5.8. šo noteikumu 53., 54., 55., 56., 57., 58., un 59. punkts par anestēziju;

129.5.9. šo noteikumu 61. un 62. punkts par atkārtotu izmantošanu;

129.5.10. šo noteikumu 35., 36., 37., 38., 39. un 40. punkts par kopšanu un izmitināšanu”.

2.10. Latvija veiks nepieciešamos transponēšanas pasākumus **Direktīvas** 2010/63/ES **43. panta 1. punkta** ieviešanai, izsakot noteikumu Nr.1 110.2. apakšpunktu šādā redakcijā:

“110.2. pierādījumus, kas demonstrē atbilstību prasībām par aizstāšanu, samazināšanu un pilnveidi.””

2.11. Latvija veiks nepieciešamos transponēšanas pasākumus **Direktīvas** 2010/63/ES **54. panta** **2. punkta pirmā daļas** ieviešanai, izsakot noteikumu Nr.1 141. punktu šādā redakcijā:

“141. Dienests reizi gadā apkopo un savā tīmekļvietnē publicē statistikas informāciju par izmēģinājumu dzīvnieku izmantošanu procedūrās, tostarp informāciju par procedūru faktisko smagumu un procedūrās izmantoto primātu, kas nav cilvēkveidīgie primāti, izcelsmi un sugām.“

3. Latvija, atbildot uz Eiropas Komisijas 2019. gada 10. oktobra formālo paziņojumu pārkāpuma procedūras lietā Nr. 2019/2270 un, lai nodrošinātu precīzāku un skaidrāku Direktīvas 2010/63/ES transponēšanu normatīvajos aktos, informē, ka:

3.1. Direktīvas 2010/63/ES 8. panta 3. punkts (formālā paziņojuma 2.2.apakšpunkts) un direktīvas Nr.2010/630/ES 13. panta 1. punkts (formālā paziņojuma 2.4.apakšpunkts) ir transponēts likumprojektā „Grozījumi Dzīvnieku aizsardzības likumā” (Nr.146/Lp13), kas ir pieņemts Saeimas sēdē 2019. gada 21. novembrī un stāsies spēkā ne vēlāk kā līdz 2019.gada 31.decembrim;

3.2. Direktīvas 2010/63/ES 1. panta 2. punkts, 11. panta 2. punkts, 20. panta 2. punkts, 23. panta 2. punkts, 25. pants, 26. panta 2. punkts, 38. panta 2. punkts, 43. panta 1. punkts un 54. panta 2. punkts tiks transponēts, pieņemot Ministru Kabineta noteikumu projektu “Grozījumi Ministru kabineta 2019.gada 8.janvāra noteikumos Nr.1 “Zinātniskiem mērķiem izmantojamo dzīvnieku aizsardzības noteikumi”” ne vēlāk kā līdz 2020.gada 1.jūnijam.

Zemkopības ministrs K. Gerhards

1. Deklasificēšanas pamatojums: ZM 26.01.2023. vēstule Nr. 13.1-9e/210/2023 (reģ. Nr. 2023-DOC-188) [↑](#footnote-ref-1)